AIŠKINAMASIS RAŠTAS

Dėl pritarimo Molėtų rajono savivaldybės dalyvavimui projekte ir jungtinės veiklos (partnerystės) sutarties pasirašymui

1. **Parengto tarybos sprendimo projekto tikslai ir uždaviniai:**

Į Molėtų rajono savivaldybę kreipėsi ūkininkas Andrius Arlauskas su prašymu dėl partnerystės projekte „Ūkininkui Andriui Arlauskui ir valstybei priklausančių melioracijos sistemų rekonstravimas Čivylių, Suginčių, Toliejų kadastro vietovėse“ (toliau – projektas).

Šio tarybos sprendimo projekto tikslas yra pritarti Molėtų rajono savivaldybės administracijos dalyvavimui projekte, planuojamam įgyvendinti pagal Lietuvos žemės ūkio ir kaimo plėtros 2023-2027 metų strateginio plano intervencinės priemonės „Investicijos į melioracijos sistemas“, partnerio teisėmis.

Projekto tikslas rekonstruoti melioracijos sistemas esančias Čivylių, Suginčių, Toliejų kadastro vietovėse.

Paraiška ir priedai turi būti pateikta Nacionalinei mokėjimo agentūrai iki 2024 m. balandžio 30 d.

Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčiais, yra būtinas išankstinis savivaldybės tarybos pritarimas sutarties sudarymui pagal pateiktą sutarties projektą.

Sprendimo uždaviniai: priimti sprendimą įsipareigoti prisidėti prie projekto 10 proc. nuo skirtos paramos sumos bet ne daugiau kaip 30 000 Eur. sumą ir tarp pareiškėjo ir projekto partnerio sudaryti partnerystės sutartį, kurioje turi būti nustatytos tarpusavio teisės, lėšų pasiskirstymas, vykdomos veiklos, pareigos ir atsakomybės įgyvendinant projektą.

1. **Siūlomos teisinio reguliavimo nuostatos:**

Teisinio reguliavimo nuostatos nenustatomos.

1. **Laukiami rezultatai:**

Rekonstruotos melioracijos sistemos Čivylių, Suginčių, Toliejų kadastro vietovėse.

1. **Lėšų poreikis ir jų šaltiniai:**

Planuojama bendra projekto preliminari vertė – 461 538 Eur., iš jų ES fondų investicijų lėšos – 300 000 Eur, (65 proc.) pareiškėjo lėšų dalis –131 538 Eur. (29 proc.), Molėtų rajono savivaldybės administracijos lėšų dalis – 30 000 Eur. (6 proc.)

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.